The Camp on Blood Island
<s>The Camp on Blood Island () je britanski crno-bijeli film snimljen 1958. godine u režiji Vala Guesta.</s><s>Radnja se događa pred kraj Drugog svjetskog rata u koncentracionom logoru u kome japanske okupacijske vlasti u  Malaji drže britanske i druge savezničke vojnike i civile te ih izlažu mučenjima, ponižavanjima i pogubljenima, a sadistički zapovjednik otvoreno prijeti da će ih sve pogubiti ukoliko Japan izgubi rat.</s><s>Protagonisti su grupa zatvorenika koja, doznavši da je Japan kapitulirao, nastoji vijest o tome sakriti od zapovjednika pokušavši sabotirati jedini radio-uređaj u logoru.</s>

<s>Film se navodno temeljio na istinitim događajima, odnosno anegdoti koju je Anthony Nelson Keys, jedan od direktora studija Hammer Films čuo od poznanika koji je preživio japansko zarobljeništvo.</s><s>Poticaj za snimanje je, pak, bio veliki uspjeh tematski sličnog, ali daleko spektakularnijeg filma Most na rijeci Kwai, ali i knjige britanskog pravnika Lorda Russella posvećene japanskim ratnim zločinima čiji su se dijelovi citirali u prologu filma.</s><s>Hammer je skromni budžet i nedostatak konvencionalnih atrakcija nastojao nadoknaditi senzacionalističkom propagandnom kampanjom, ali i za tadašnje standarde prilično eksplicitnim prikazom nasilja zbog koje je od strane cenzorskog odbora BBFC dobio rejting X. Iako je takav tretman za današnje standarde nije bio nešto naročito, uznemirio je dio publike, a posebnu je pažnju privukla početna scena u kojoj Japanci vidno izgladnjelog i krajnje iscrpljenog zarobljenika tjeraju da sam sebi iskopa grob.</s><s>Usprkos neprijateljski raspoloženih kritičara, The Camp je bio među gledanijim naslovima u britanskim kino-dvoranama.</s>

<s>Godine 1964. je u anglo-američkoj koprodukciji snimljen nastavak pod naslovom The Secret of Blood Island.</s>

<s>Uloge
 Carl Möhner ...</s><s>Piet van Elst
 André Morell ...</s><s>Col.</s><s>Lambert
 Edward Underdown ...</s><s>Major Dawes
 Walter Fitzgerald ...</s><s>Cyril Beattie
 Phil Brown ...</s><s>Por.</s><s>Peter Bellamy
 Barbara Shelley ...</s><s>Kate Keiller
 Michael Goodliffe ...</s><s>Otac Paul Anjou
 Michael Gwynn ...</s><s>Tom Shields
 Ronald Radd ...</s><s>Zapovjednik Yamamitsu
 Marne Maitland ...</s><s>Kapetan Sakamura
 Richard Wordsworth ...</s><s>Dr. Robert Keiller
 Mary Merrall ...</s><s>Helen Beattie
 Wolfe Morris ...</s><s>Tumač
 Michael Ripper ...</s><s>Japanski vozač
 Edwin Richfield ...</s><s>Viši narednik
 Geoffrey Bayldon ...</s><s>Foster
 Lee Montague ...</s><s>Japanski oficir
 Jan Holden ...</s><s>Bolničarka</s>

<s>Izvori</s>

<s>Vanjske veze</s>

<s>Britanski filmovi
Ratni filmovi
Dramski filmovi
Zatvorski filmovi
Filmovi o Drugom svjetskom ratu
Authority control 2</s>

